text: Restauranterne forbereder sig på festugen
  12 august 2016 kl. 17.11
  Fredag aften starter årets udgave af Esbjerg Festuge. De mange kulturelle tilbud glæder især restaurationerne i byen.
  Når Esbjerg Festuge starter fredag, så forventer restaurationerne at sende en del flere fadøl og caféburgere over disken.
  De næste 9 dage vil der være over 200 forskellige arrangementer i byen, det kan de mærke på en af byens restauranter, som forventer en stor omsætning de kommende dage.
  - Hvis sol og vejr er med os, så svarer det til en lille måneds omsætning, som vi laver i de her dage, siger restauratør på restauranten Dronning Louise til TV SYD.
  Du finder hele programmet for Esbjerg Festuge her.
  